Physical (שיר של אוליביה ניוטון-ג'ון)

Physical (בעברית: פִיזִיקָלִי) הוא שיר שהוקלט על ידי הזמרת הבריטית-אוסטרלית אוליביה ניוטון-ג'ון, מתוך אלבום האולפן השנים עשר שלה, Physical.<ref name="allmusic.com"></ref> השיר יצא לאור ב-28 בספטמבר 1981, על ידי חברת התקליטים MCA רקורדס, כסינגל הראשון והפותח מתוך האלבום. השיר הופק על ידי ג'ון פארר ונכתב על ידי סטיב קיפנר וטרי שדיק, שבמקור התכוונו להציע אותו לזמר הבריטי רוד סטיוארט. השיר הוצע גם לזמרת האמריקאית טינה טרנר על ידי מנהלה רוג'ר דייוויס, אך כאשר טרנר סירבה, דייוויס נתן את השיר לניוטון-ג'ון.<ref></ref>

"Physical" זכה להצלחה מיידית מבחינה מסחרית, כאשר נמכר בלמעלה משני מיליון עותקים בארצות הברית, שם קיבל את תואר הפלטינה הכפולה על ידי איגוד תעשיית ההקלטות האמריקאי (RIAA) ושהה 10 שבועות במקום הראשון במצעד הבילבורד הוט 100. "Physical" הפך ללהיט המצליח ביותר של ניוטון-ג'ון וביסס את מעמדה ככוכבת פופ; שכן, בתחילת דרכה הוציאה בעיקר מוזיקת קאנטרי. מילות השיר, שהובילו לצנזורו בשווקים מסוימים, סייעו בשינוי התדמית הוותיקה של ניוטון-ג'ון והובילו אותה להוציא רצף של להיטים כמו "Make a Move on Me" ו-"Twist of Fate". מעבר לכך, דורג כשיר המצליח ביותר בשנות ה-80 של המאה ה-20 בארצות הברית.<ref name="web.archive.org"></ref>

== רקע והקלטה ==
"Physical" (במקור נקרא "Let's Get Physical") נכתב על ידי טרי שדיק וחברה הוותיק של ניוטון-ג'ון, סטיב קיפנר, ובהתחלה נועד ל"זמר/ת מאצ'ואיסטי/ת כמו רוד סטיוארט", לדברי קיפנר. כאשר המנהל של ניוטון-ג'ון באותה העת, לי קרמר, שמע בטעות את גרסת הדמו, הוא שלח לה מיד את השיר, אך זו לא רצתה להוציא את השיר מכיוון שהוא היה "חצוף מדי".<ref></ref> "Physical" היה לשיר הראשון מתוך רבים שקיפנר כתב עבור ניוטון-ג'ון.<ref name=":0"></ref>

סולו הגיטרה בשיר בוצע על ידי סטיב לוקאת'ר, הידוע בעיקר כחבר מייסד של להקת הרוק האמריקאית טוטו.<ref name=":0" />

== ביקורת ==
"Physical" תואר על ידי מארק אלן מ-Smash Hits כ"להיט מצליח מאוד בקריירה של הזמרת". זהו שירה המצליח ביותר של ניוטון-ג'ון, כמו גם היותו השיר החמישי שלה שכבש את פסגת מצעד הבילבורד הוט 100 (והאחרון, נכון לשנת 2021). "Physical" שהה במשך 10 שבועות בראש המצעד, מ-21 בנובמבר 1981 ועד 23 בינואר 1982; שיא של כל הזמנים באותן השנים. בנוסף לכך, דורג כשיר המצליח ביותר בשנות ה-80 של המאה ה-20 בארצות הברית.<ref></ref><ref name="billboard.com"></ref> הוא היה שנוי במחלוקת בגלל התוכן המיני המרומז שכלל והיה חדשני ופרובוקטיבי באותה התקופה.<ref name="billboard.com"/><ref></ref> "Physical" זכה לביקורות חיוביות מטעם מבקרי המוזיקה מאז יציאתו, וכמה מהם כינו אותו כ"חושני" וכ"פנינה משנות השמונים".<ref name="allmusic.com"/>

השיר היה מועמד לפרס גראמי בקטגוריית "ביצוע הפופ הווקאלי הטוב ביותר – אישה" וזכה בפרס המוזיקה של בילבורד בקטגוריית "סינגל הפופ המוביל ביותר".<ref></ref>

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|457
|<ref></ref>
|}

== הצלחה מסחרית ==
"Physical" הגיע למקום הראשון במצעד הבילבורד הוט 100 בנובמבר 1981 ונשאר שם במשך 10 שבועות (יותר מכל סינגל אחר בשנות השמונים<ref></ref>), עד אמצע ינואר 1982. הוא הגיע למקום השני במצעד השירים העכשוויים למבוגרים/פופ של Radio & Records ב-27 בנובמבר 1981, שם שהה במשך שבועיים ונשאר במצעד במשך 14 שבועות בסך הכול.<ref></ref> מבחינת מיקום השיא, "Physical" היה הסינגל המצליח ביותר של ניוטון-ג'ון בארצות הברית, כמו גם הסינגל האחרון שלה שהגיע למקום הראשון. בילבורד דירגו את השיר כמצליח ביותר בשנת 1982, כמו גם היותו המצליח ביותר בשנות ה-80 של המאה ה-20.

"Physical" הוביל לכך שהשיר "Waiting for a Girl Like You" של פורינר נשאר במקום השני במצעד הבילבורד הוט 100 במשך תשעה שבועות. השני מביניהם מעולם לא כבש את פסגת המצעד. "Physical" נשאר בעשירייה הפותחת במצעד במשך חמישה עשר שבועות, מה שהוביל אותו להיות הראשון והיחיד משנת 1981 שהצליח לעשות זאת. הוא הגיע למקום ה-28 במצעד שירי ה-R&B/היפ-הופ.<ref></ref>

מבחינת מכירות, זכה השיר להצלחה מסחרית ברחבי העולם. איגוד תעשיית ההקלטות האוסטרלי (ARIA) העניק לו את תואר הפלטינה, על מכירות של למעלה מ-100,000 עותקים במדינה.<ref name=":1" /> איגוד תעשיית ההקלטות הבריטי (BPI) העניק לו את תואר הכסף, על מכירות של למעלה מ-200,000 עותקים במדינה; אחד מהשירים הנשיים הנמכרים ביותר במדינה באותן השנים.<ref name=":2" /> איגוד תעשיית ההקלטות הקנדי (MC) העניק לו את תואר הפלטינה הכפולה וזאת, על מכירות של למעלה 200,000 עותקים במדינה.<ref name=":3" /> איגוד תעשיית ההקלטות האמריקאי (RIAA) העניק לו את תואר הפלטינה הכפולה גם כן, על מכירות של למעלה משני מיליון עותקים במדינה.<ref name=":4" /> בניו זילנד, נמכר בלמעלה מ-10,000 עותקים.<ref name=":5" />

== וידאו קליפ ==
הקליפ השנוי במחלוקת שהופץ לקידום הסינגל הציג את ניוטון-ג'ון בחדר כושר עם גברים שריריים. לחלק מהסצנות יש [[סאבטקסט מיני, כמו סצנת המקלחת או כשניוטון-ג'ון מתחככת בגברים.]]
=== תקציר ===
הווידאו קליפ הרשמי של "Physical" בבימויו של בריאן גרנט, מציג את ניוטון-ג'ון בבגד גוף צמוד, כשהיא מנסה לגרום למספר גברים הסובלים מעודף משקל לרדת במשקל. הגברים נכשלים בצורה קומית וניוטון-ג'ון עוזבת את החדר להתקלח. כשהגברים מתאמנים בעצמם, הם הופכים לפתע לגברים "מושכים" ו"שריריים". סצנה מסוימת מציגה גבר שרירי אחד מביט על עצמו במראה, כשהשתקפותו היא צורתו המלאה יותר. שניים מהגברים האחרים יוצאים מהחדר בחשאי, כשהם מחזיקים ידיים; רמיזה על היותם הומוסקסואלים. ניוטון-ג'ון המופתעת מגלה כי נשאר גבר אחד בחדר, הסובל מעודף משקל, עימו היא בוחרת ללכת טניס.

נכון למאי 2021, מונה הצפיות של הקליפ עומד על למעלה מ-4.6 מיליון צפיות.<ref></ref>

=== ביקורת ===
Olivia Physical בו נכלל הקליפ של "Physical", זכה בפרס גראמי בקטגוריית "הווידאו של השנה".<ref></ref> הקליפ הוצג ב-Pop-Up Video של VH1. כמו כן, הוא שודר גם ב"ביוויס ובאטהד"; סדרת אנימציה קומית, ששודרה ברשת הטלוויזיה MTV האמריקאית בין השנים 1993 ל-1997 ומתרכזת בחיי הדמויות המצוירות ביוויס ובאטהד.<ref></ref>

== מורשת וגרסאות כיסוי ==
במגזין בילבורד דורג השיר במקום השישי ברשימת "All Time Top 100",<ref></ref> במקום הראשון ברשימת "50 השירים הסקסיים ביותר בכל הזמנים",<ref name="billboard.com"/> והמקום הראשון ברשימת "100 השירים המובילים של שנות השמונים".<ref name="web.archive.org"/> מאוחר יותר, נעשתה לשיר פרודיה, שהוצגה בתוכנית השבועית של ד"ר דמנטו, עם מילים כמו "It's time I got a physical, physical" ו"Press that thing against my chest and listen to my body talk, body talk".<ref></ref> הזמרת-יוצרת האוסטרלית קיילי מינוג ביצעה אותו בהופעה חיה במהלך סיבוב ההופעות "On a Night Like This" שקיימה בשנת 2001, על מנת לקדם את אלבומה, Light Years.<ref></ref>

גרסת בוסה נובה מחודשת לשיר נכללה באלבומה של ניוטון-ג'ון משנת 2002 2 כרצועת בונוס, תוך שגרסה זו בוצעה במקום המקורית בסיבובי ההופעות שלה.<ref></ref> הדואט שלה עם ג'יין לינץ' נכלל בפרק "Bad Reputation" בסדרת הטלוויזיה Glee.<ref></ref> גרסה זו הגיעה בשיאה למקום ה-89 במצעד הבילבורד הוט 100 במאי 2010.<ref></ref> בשנת 2003 סופי אליס-בקסטור הקליטה את השיר עבור אלבומה, Shoot from the Hip.<ref></ref> בשנת 2018, ביצעה דלתא גודרם את השיר במיני-סדרה Olivia Newton-John: Hopelessly Devoted to You, תוך שהגרסה נכללה בפסקול, I Honestly Love You.<ref></ref> באותה השנה ג'וליאנה הטפילד הקליטה אותו עבור אלבומה, Juliana Hatfield Sings Olivia Newton-John.<ref></ref> בשנת 2020 הוציאה הזמרת-יוצרת הבריטית דואה ליפה מתוך אלבומה, Future Nostalgia, שיר בשם "Physical", שנוצר בהשראת שירה של ניוטון-ג'ון, כמו גם העובדה שהוא עושה שימוש בשורה "Let's get physical".<ref></ref> בהמשך אותה השנה, הוציאה הזמרת-יוצרת האמריקאית מיילי סיירוס כחלק מאלבומה, Plastic Hearts, את השיר "Prisoner" בו השתתפה ליפה גם כן, ובו נעשה שימוש בלחן השיר "Physical" של ניוטון-ג'ון.<ref></ref>

בשנת 2021 הוציאה הראפרית דוג'ה קאט ביחד עם הזמרת סיזה את השיר "Kiss Me More" שדגם צלילים מ-"Physical".<ref></ref>

== קרדיטים ==
הקרדיטים לקוחים מתוך הערות האלבום של Physical.
* אוליביה ניוטון-ג'ון – שירה, שירת רקע
* ג'ון פארר – גיטרה, שירת רקע
* סטיב לוקאת'ר – סולו גיטרה
* דייוויד הונגייט – בס
* ביל קואומו – פרופט 5
* רוברט בלאס – כלי מקלדת
* קרלוס וגה – תופים, כלי הקשה
* לני קסטרו – כלי הקשה
* גארי הרביג – קרן יער

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name=":1"></ref>
|פלטינה
|100,000
|-
!ארצות הברית (RIAA)<ref name=":4"></ref>
|פלטינה
|2,000,000
|-
!בריטניה (BPI)<ref name=":2"></ref>
|כסף
|250,000
|-
!ניו זילנד (RMNZ)<ref name=":5"></ref>
|זהב
|10,000
|-
!קנדה (Music Canada)<ref name=":3"></ref>
|פלטינה 2×
|200,000
|}

== קישורים חיצוניים ==

== הערות שוליים ==

קטגוריה:שירי 1981
קטגוריה:סינגלים מ-1981
קטגוריה:שירי אוליביה ניוטון-ג'ון
קטגוריה:שירים באנגלית
קטגוריה:וידאו קליפים מעוררי מחלוקות
קטגוריה:שירים על מיניות
קטגוריה:שירי דאנס-פופ
קטגוריה:שירי פוסט-דיסקו
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס